CELEX: 62013CN0613
Language: da
Date: 2013-11-26 00:00:00
Title: Sag C-613/13 P: Appel iværksat den 26. november 2013 af Europa-Kommissionen til prøvelse af dom afsagt af Retten (Fjerde Afdeling) den 16. september 2013 i forenede sager T-379/10 og T-381/10, Keramag Keramische Werke AG m.fl. og Sanitec Europe Oy mod Europa-Kommissionen

22.2.2014   
            
            
               DA
            
            
               Den Europæiske Unions Tidende
            
            
               C 52/27
            
         Appel iværksat den 26. november 2013 af Europa-Kommissionen til prøvelse af dom afsagt af Retten (Fjerde Afdeling) den 16. september 2013 i forenede sager T-379/10 og T-381/10, Keramag Keramische Werke AG m.fl. og Sanitec Europe Oy mod Europa-Kommissionen
   (Sag C-613/13 P)
   2014/C 52/49
   Processprog: engelsk
   
      Parter
   
   
      Appellant: Europa-Kommissionen (ved F. Castillo de la Torre og F. Ronkes Agerbeek, som befuldmægtigede)
   
      De andre parter i appelsagen: Keramag Keramische Werke AG m.fl. og Sanitec Europe Oy
   
      Appellanten har nedlagt følgende påstande
   
   
               —
            
            
               Punkt 1 i den appellerede doms konklusion ophæves, for så vidt som det annullerer den anfægtede beslutnings artikel 1 med hensyn til begivenhederne i AFICS og Allia SAS', Produits Céramique de Touraine SA’s og Sanitec’s ansvar herfor.
            
         
               —
            
            
               Punkt 2 i den appellerede doms konklusion ophæves i sin helhed.
            
         
               —
            
            
               Såfremt Domstolen træffer endelig afgørelse, frifindes Kommissionen i annullationssøgsmålet, også for så vidt som det vedrører begivenhederne i AFICS, og de bøder, som er pålagt Allia SAS, Produits Céramique de Touraine SA og Sanitec, opretholdes.
            
         
               —
            
            
               Under alle omstændigheder tilpligtes sagsøgerne i første instans (nu de andre parter i appelsagen) at betale sagsomkostningerne under denne appelsag og — for så vidt som Domstolen træffer endelig afgørelse i annullationssøgsmålet — tillige under denne sag.
            
         
      Anbringender og væsentligste argumenter
   
   Første appelanbringende: Retten har ikke overholdt begrundelsespligten og bevisreglerne. Retten har ikke undersøgt flere relevante beviser og har anvendt for høje beviskrav for de beviser, som blev undersøgt af den.
   Andet appelanbringende: Selvmodsigende bedømmelse. Bedømmelsen af bevismaterialet er i direkte modstrid med bedømmelsen i tre andre domme, som blev afsagt samme dag vedrørende den samme beslutning og de samme faktiske omstændigheder.